
CU NO TA ANTI- 
CU NO TA ANTI- 

INVERSIONISTA 


DIAMARS mainta den oranan trempan 
di mainta polis a hay’e ta cera un area 
dilanti unda antes tawata Cable Tv/ 
Setar Store. Den oranan trempan di 
marduga pa mainta desconoci/nan a 
los un cantidad di tiro ariba e caminda.  
Unda cu esaki a sosode net pazuid ariba 
e tereno di ex Setar Store tin un post di 
security.  Nos a mira polis papiando cu 
e security guard, kisas e lo a mira of 
scucha esaki. Un testigo a acerca nos 
y a conta nos cu aparentemente cu 
ya den oranan scur esaki lo a sosode, 
debi cu hende eybanda a scucha varios 
tiro. Ariba e caminda cu a wordo cera 
por a conta mas o menos un 12 pion 
cu number, pues indicando cu polis a 
localisa 12 huls. Pues lo ta trata di un 
arma di candela automatico. 
E pregunta ta pakico a los asina hopi 
tiro? Algo tawata pasando e momento 
ey? 
Autoridad awor tin un persona eyfo nan 
cu tin un problema serio den su cabes y 
ta den posesion di un arma di candela 
cu e no ta pensa dos biaha pa uze. 
E departamentonan concerni a wordo 
poni na altura y a presenta pa haci nan 
investigacion. 


ARMA AUTOMATICO UZA: 


MAS CU 12 TIRO A CAY 
DILANTI EX CABLE TV 

“E 
intencion di Gobierno pa intro- 
duci un salario minimo te cu 
maximo di Afl. 4.166 pa luna pa direc- 
tor cu ta accionista tambe (director/ 
accionista) ta algo cu organisacion di 
doñonan di negoshi, Camara di Com- 
ercio, no ta apoya.” 
KvK a compronde cu e intencion di 
Gobierno pa introduci e norma aki ta 
pa ricibi mas entrada di impuesto. E 
pregunta den esaki ta si en berdad a haci 
estudio cu Departamento di Impuesto 
(DIMP) no ta ricibi e impuesto cu e tin 
derecho riba dje, cual no a wordo duna 
ainda door di Gobierno. 


E cambio, caminda ta obliga e director/ 
accionista pa otorga su mes un 
entrada minimo di suma masha halto 
en bes di cobra e impuesto riba divi- 
dend (cual ta actualmente 10%), lo 
trece un peso di impuesto aun mas 
grandi pa e compania. Di prome, divi- 
dend ta wordo paga solamente ora tin 
ganashi. E salario minimum ta obliga 
sin importa si bo tin ganashi. Den esaki 
no a tene cuenta cu e efecto financiero. 
E areglo aki lo ta funesto pa compani- 
anan chikito/mediano, como tambe pa 
un compania cu ta conta cu mas cu un 
director/accionista. Den esaki e oblig- 
acion no ta tene cuenta si e director ta 
traha of ta director di mas compania. 


Segun ley buki 2 Codigo Civil e 
compania tin e libertad di determina 
si e relacion entre e compania y e 
director/accionista ta tambe un rela- 
cion laboral. Pues e decision aki no 
ta den man di Gobierno. Gobierno por 
dicidi un salario minimo pa tur trahado 
segun ley di salario minimo, pero e 
ley no ta duna Gobierno e derecho pa 
dicidi pa fiha un suma mas halto pa e 
director/accionista. Esaki ta bay en 
contra di e principio di igualdad (“geli- 


jkheidsbeginsel”). 
KVK ta remarca cu e peso di e gastonan 
colectivo a aumenta drasticamente e 
ultimo añanan y cu e clima empresarial 
y di inversion na Aruba ya caba no ta 
faborabel. E introduccion di e salario 
ficticio door di Gobierno pa director/ 
accionista lo deteriora esaki aun mas 
ya cu no ta rendabel ni sostenibel y por 
ta hasta desastroso pa un compania 
si e mester cede 50% di su entrada 
(esey kiermen tur placa cu ta drenta) 
pa cubri solamente salario di director/ 
accionista. 
No lo keda espacio pa cubri e demas 
gastonan di negoshi (e.o. gastonan 
di e productonan cu e ta bende, di 
personal, prima social, pensioen, BBO/ 
BAZV, awa y coriente, huur, impuesto 
indirecto, etc.). 


Por premira cu e entrada di Gobierno 
lo aumenta na inicio pa un periodo 
cortico, pero esaki lo disminui struc- 
turalmente ya cu hopi negoshi, special- 
mente chikito/mediano, no lo por 


carga pa uza 50% di e entrada pa paga 
director/accionista y lo mester stop 
nan operacion of kita trahado. E desa- 
royo aki lo frena e capacidad pa habri 
negoshinan nobo ya cu den cuminsa- 
mento tur entrada ta bay pa paga pa e 
inversion. Ademas, no a wordo specifica 
si e limite di salario pa e director/ 
accionista ta conta pa tur e compani- 
anan colectivo den cual e persona ta 
fungi como director/accionista of si 
lo conta 1 salario pa cada compania 
apart. 


Banda di esaki, e norma aki lo encera 
mas tarea pa DIMP ya cu e Inspector di 
Impuesto lo ta encarga pa prueba y veri- 
fica cu e suma di salario ta di acuerdo 
cu e 50% di e entrada di e compania 
tur luna y e impuesto ta corecto. Ta bay 
controla tur luna?. Pues ta e pregunta 
si DIMP ta conta cu e capacidad pa 
por efectua e tarea aki. Mas ainda cu 
pa ley laboral no ta posibel pa tur luna 
cambia e salario dependiendo cuanto a 
produci of a bende e luna ey. 


KVK ta contra e proposicion aki 


Negoshi chikito no por carga e peso di paga 
50% di entrada pa salario di director/doño 

N 
o a pospone introduccion di BTW pa motibo politico, 
pero basa riba datonan acumula, cu a mustra cu e lo 
causa, di e forma ey un inflacion hopi halto y afecta econo- 
mia. 
Esaki ta loke cu Minister di Asunto Economico Geoffrey 
Wever a bisa durante su presentacion den Parlamento rela- 
ciona cu tratamento di presupuesto 2023. 


E mandatario den su introduccion a splica cu e economia ta 
bon y e cifranan cu tin actualmente ta mustra esey. Asina 
por ehempel, e GDP di 2022 ta 5.9 biyon cu ta 96.7% en 
comparacion cu esun di 2019. Di otro banda e GDP di 2023 
ta calcula na 6.1 biyon cu ta 101.1% compara cu e GDP di 
2019. Esaki, e mandatario a bisa, ta cifra hopi conservador. 
IMF di otro banda su cifranan calcula ta mustra mas prom- 
etedor. E GDP di 2022 ya caba ta 105% compara cu esun di 
2019 mientras cu esun di 2023 cu ta papia di 6.5 biyon cu 
ta 111.1% mas cu e GDP di 2019. 


Un analisis a mustra cu turismo ta e principal motor 
tras di e recuperacion economico aki. Principalmente 
loke e hendenan ta gasta durante nan estadia na 
Aruba. Un otro causa di e recuperacion aki ta inver- 
sion priva cu a aumenta drasticamente. Pa 2022 e 
ta na un aumento di 4.4% y den 2023 e aumento ta 
7.9%. Y e consumo priva tambe a aumenta den 2022. 
“E importacion di “good & services” a aumenta hopi 
door di turismo mes. 
Inflacion 


Banda di tur esaki tin e infla- 
cion cu tambe tin su efecto 
riba e GDP mes. Y esaki ta 
algo cu tin atencion di 
gobierno, Wever a bisa. E 
calculo ta cu den 2022 
e inflacion lo finalisa na 
5.6% mientras cu den 
2023 e lo ta 5.4%. Esaki 
tambe ta un factor 
cu a hunga un rol pa 
pospone 
introduc- 
cion di BTW manera 
e tabata planea. 


“Nos mester a planea 
introduccion di BTW 
bon. No mester mira 


solamente kico e lo nifica of trece den caha di Gobierno, 
pero tambe kico ta su efecto riba e economia.” 


Pa introduci e BTW e comerciante mester saca e 6% di BBO 
cu awo ta hinca den e prijs. Pero cuanto comerciante ta bay 
haci esaki. Probablemente un gran lo tuma e prijsnan actual 
como e prijs basico riba cual lo pone e BTW. E pensamento 
di Gobierno ta pa saca e 6% y riba e prijs cu ta keda ta pone 
e 6 of 14% di e BTW. “Si a introduci e BTW, manera e tabata 
programa, e inflacion despues di introduccion di e belasting 
nobo lo a percura pa un inflacion di 15.3% den 2023. E e 
belasting lo a percura pa un aumento drastico di prijsnan y 
un inflacion ADICIONAL di 9.9%. 


Di otro banda si confia cu tur comerciante ta saca e BBO 
afo lo bay haya un inflacion di entre 10.7% y 15.3%. Pues 
e lo percura pa un inflacion sigur di riba 10.7% 
asina mes. Incluyendo e efecto di prijs di 
awa y coriente. 


E range aki ta preocupa Gobierno pa 
cual a pidi conseho local y interna- 
cionalmente. El a presenta un rapport 
traha door di Profesor Snijders. “Esaki 
pa demostra cu e decision riba BTW no 
tabata uno politico.” 


E conclusion di e rapport tabata 
cu e lo tin un riesgo 
general basta halto, 
cu 
aumento 
di 
prijs cu lo afecta 
turismo 
di 
Aruba. “P’esey 
mi ta convenci 
cu nos a tuma 
un decision 
p r u d e n t e 
y respon- 
sabel.” 


Pronostico di crecemento economico di 
IMF ta mas positivo cu esun di Gobierno 

G 
obierno di Aruba su plan di impuesto 2023 tin varios 
elemento hopi dañino pa companianan na nos pais. Un 
elemento cu ta causa hopi preocupacion cerca e gremionan 
AHATA y ATIA, ta e limitacion riba deduccion di devaluacion 
di propiedad inmobil. 
Limitando e deduccion na “leggerwaarde” ta un medida 
extremo contra e companianan cu ta doño di propiedad 
grandi. Marando e maximo deduccion na e leggerwaarde 
ta causa consecuencia pisa pa resultado financiero. E ta un 
medida cu ta kibra clima di inversion na Aruba. Na Corsou, 
por ehempel, e limite ta hopi mas abao, na 50% di legger- 
waarde. Mientrastanto, ta departamento di impuesto ta 
unilateralmente determina e leggerwaarde, y e dos gremi- 
onan grandi ta cuestiona si e departamento ta cuali- 
fica y motiva pa e responsabilidad di determina e balor di 
propiedad na un manera husto. 
Ta importante pa Gobierno di Aruba yega na un presupuesto 
di 2023 cu no ta anti-inversionista y cu ta pone mas aten- 


cion riba cumplimento di pago di impuesto pa esnan cu no 
ta cumpliendo y baha gasto gubernamental. 
AHATA y ATIA ta gradici gobierno pa e subsidio di salario 
cu a ofrece na tur dunado di trabao durante temporada 
critico di pandemia, pa por scapa cupo di trabao y activ- 
idad economico, y asina sigui paga impuesto na gobierno 
tambe. Awor ta pidi gobierno pa tin e mesun claridad riba 
e importancia di tene porta di companianan porta habri y 
mantene un clima di inversion positivo y activo. Cu inversion 
nos comunidad ta beneficia di un economia productivo. 


AHATA y ATIA ta pidi 
pa un presupuesto cu 
no ta anti-inversionista 


P 
laca ta scars y den hopi famia e fin di aña aki, cu tur fi- 
estanan cu tin, ta den hopi cas e Pasco y cambio di aña 
nobo, lo no ta mesun cos compara cu añanan anterior. 
Un bon indicacion of señal positivo, ta e cantidad di studi- 
antenan cu ta busca algo extra pa haci, principalmente yuda 
sirbi clientenan na supermercadonan grandi, caminda nan 
lo por gana algo extra pa cubri e falta di placa cu nan lo no 
ricibi for di mayornan e fin di aña aki. 
Na un supermercado grandi na Oranjestad, den fin di siman 
AWEMainta a wordo informa cu entre 30 pa 40 hoben a bin 
yuda tanto riba diasabra como diadomingo, cual ta algo 
sumamente positivo sin duda algun. 
Den hopi otro negoshi cu no ta asina grandi, tambe por mira 
mas presencia di hobennan dunando un man pa gana algo 
extra, pa asina yuda recompensa e perdida di e “surplus” cu 
famianan ta logra acumula pa fiestanan di fin di aña. 
Algo positivo ta e hecho cu varios negoshi grandi ta exigi 
bon comportacion di e hobennan aki, caminda nan mester 
duna un servicio amical semper y caminda e supervision 
riba e hobennan aki, ta hopi eficiente y continuo. 
E grupo di hoben aki ta ser reparti tambe den varios grupo 


ya cu un grupo tog grandi, ta haciendo e trabou aki pa yuda 
cu placa na cas, pa asina e famia por tin mas espacio pa 
logra tin suficiente cuminda riba mesa tur dia. 
Den algun caso e hobennan aki ta trahando pa nan mes por 
tin algun cen den nan cartera ya cu for di mayornan, a bira 
dificil pa nan yuda nan yiunan mirando e inflacion grandi cu 
nan ta confrontando como famia. 
Notabel e aña aki, ta e hecho cu no ta solamente mucha 
homber tin pa haci e servicio aki pero un grupo grandi di 
mucha muhe tambe a dicidi di busca un job asina pa nan 
haya probecho financiero pa e dianan di fiesta. 
Algun hoben cu ta core stage den e periodo aki, tambe lo 
ricibi algo extra di placa pero tambe AWEMainta a ser informa 
cu tin varios studiante hoben, kendenan a dicidi di busca un 
trabou asina cu e periodo di CP pasa pa asina nan tambe por 
tin entrada pa cumpra loke nan kier, sea ta na paña of cual- 
kier otro asunto financiero cu nan tin pa cubri. 
Notabel ta cu diferente scol cu tradicionalmente ta organi- 
sando un “Kerstdinner” a dicidi di laga esaki cay ya cu e prijs 
na restaurantnan a conoce un aumento drastico cu esakinan 
a bira impagabel pa hobennan. 
Hopi di e hobennan aki a ser motiva pa nan propio mayornan 
pa nan Sali haci algo pa nan tin nan propio entrada den e 
tempo dificil aki y sin duda cu esey ta algo sumamente posi- 
tivo cu lo yuda conscientisa e hobennan, riba nan propio 
responsabilidad pa traha pa nan mes, pa nan mes tin nan 
propio entrada. 


Grupo grandi di 
studiantenan aplicando pa 
trabou durante vacacion 


5 


AWEMainta 
Local 
Diaranson, 16 November 2022 


Gobierno a crea un departamento nobo pa nos hendenan grandi pero ta 
un departamento cu no tin mucho poder financiero pa subsidia of financia 
cualkier proyecto na bienestar di nos cu ta pensionadonan,” un ciudadano 
pensionado a trece dilanti na AWEMainta. 
Fuera cu coriente y awa, gasolin y diesel, tin e alimentacion cu ta birando 
algo impagabel pa hopi pensionado, principalmente pisca of carni, berdura 
cu tambe ta un necesidad pa salud di hende, ta conociendo aumentonan 
asina drastico, cu e ta birando dia pa dia mas dificil pa pensionadonan por 
logra pone man riba esakinan. 
Loke ta aumenta e pesimismo cerca e grupo grandi di pensionadonan, ta 
e hecho cu no tin solucion na bista, gobierno no tin un plan concreto con 
pa saca e pais for di e spiraal negativo den cual el a hinca e pais ultimo 
cinco añanan. No tin plan y no tin un vision di un gobierno cu ta sigui mira 
cartera di pueblo, cartera di pensionadonan, como e salbacion financiero 
di gobierno su situacion financiero. 


Bida di pensionadonan a birando hopi 
dificil cu cualkier grupo den comunidad 
P 
ensionadonan a bin ta scucha hopi par- 
ticipacion di gobierno y Ministernan, riba 
nan bienestar, nan futuro pero en realidad 
e grupo di pensionadonan, ta kisas e grupo 
cu mas problema financiero ta confrontando 
den ultimo añanan. 
Tin tambe e grupo esunnan cu ta gana salario 
minimo pero e grupo aki por conta cu dos 
cabes di famia ta trahando na mes momento 
caminda e entrada por bira dobel na fin di 
luna. 
Pa un pensionado e situacion ta diferente 
y ta solamente esunnan cu ta gosa di un 
pensioen di trahado publico pero un grupo 
grandi tin e pensioen di AOW cu simplemente 
no ta mucho cos y den un crisis financiero- 
economico manera Aruba ta pasando aden, e 
problemanan ta mucho mas serio. 
Loke a haci e situacion ainda mas dificil ta e 
hecho cu e grupo di pensionadonan, a wordo 
confronta c’un serie di medida cu a practi- 
camente bay cu mas cu mita di e suma cu 
pensionadonan tabata ricibi tur inicio di luna. 
Coriente y awa a caba di haci e crisis ainda 
mas pio, caminda tarifanan di awa y coriente 
a bira dobel y di 200 florin el a bay para na 
400 florin, mientras cu ainda ta lucha contra 
e prijs di gasolin cu tambe a bolbe aumenta. 
Den e sector di cuido medico, tambe e pensio- 
nado ta wordo confronta cu problemanan 
serio caminda awor tin cu paga pa cierto 
pildernan cu pa añanan largo, tabata liber di 
gasto pa e pensionado. 
Fuera cu nan mes tin cu cubri cierto remedi, 
pensionadonan tambe tin cu paga pa cual- 
kier bishita adicional na nan dokter di cas of 
pa cualkier servicio na hospital, cual tambe 
a yuda na reduci e cantidad di placa cu e 
pensionado tabatin den su cartera tur fin di 
luna. 
“Placa no ta yega mas, inflacion ta tur 
caminda, riba tur dos y pa ora cu caba di 
cumpra loke ta bo prome necesidadnan, no ta 
resta mucho pa haci algo extra of adicional. 
E situacion ta dificil, e lo bira ainda mas dificil 
ora cu scucha tratamento di presupuesto di 
2023 caminda no por a scucha un solo bene- 
ficio financiero for di e presupuesto aki. 

E workshop di Marine Spatial Planning a wordo diseña door di un 
experto di Ministerio di Infrastructura di Hulanda den colaboracion cu 
UNESCO. E persona aki a bin Aruba sin pago y a provee tur material sin 
costo adicional pa duna guia na esnan encarga pa traha maneho. 
Durante e workshop, participantenan a haya un miho comprension di e 
importancia di Marine Spatial Planning. A toca tema di economia mari- 
timo, transicion energetico y efecto di cambio di clima. 
E workshop ta un continuacion di esfuerso di Minister Ursell Arends 
pa reorganisa e planificacion maritimo. Un prome paso tabata pa 
institui inventarisacion di watersports. Ademas ta trahando pa intro- 
duci un maneho sostenibel pa pesca, creando e comienso di un plata- 
forma nacional di piscado y ahustando entre otro leynan cu ta encera 
spearfishing. 


Minister Arends tambe a haci un compromiso boluntario den nomber 
di Aruba y cu sosten di ful Gabinete pa amplia e Parke Marino pa bira 
“island-round”, esta ful rond di Aruba. Pa medio di e workshop di Marine 
Spatial Planning por enfatisa e necesidad pa mas cambio den direccion 
di planificacion responsabel. 
Diaranson 16 di november lo tin un workshop mas amplio cu varios 
stakeholders local riba e tereno di maneho maritimo por ehempel 
Santa Rosa, ATA, Parke Nacional Aruba y DNM. 
Minister Arends ta manda palabra di gradicimento na tur participante 
y e experto di Hulanda cu a bin pa asisti na un maneho maritimo mas 
sostenibel pa Aruba. 


Het Land Aruba is voornemens in het openbaar 
aan te besteden, het door de Tourism Product Enhancement 
Fund te financieren project: 


“Kwaliteitsverbetering landscaping Eagle Beach Boulevard, 1ste fase” 
Bestaande uit: 
Perceel 1: Parkeerplaats 
Perceel 2: Amsterdam Manor Beach Resort 
Perceel 3: La Cabana Beach Resort & Casino Aruba 
Perceel 4: Paradise Beach Villas Aruba 


Volgens bestek DOW nr. 13 d.j. 2022. 


Korte omschrijving van het werk: 
• Landscaping en structurering van de onverharde parkeerplaats door 
het aanbrengen van kalksteenbelijning en het aanbrengen van bomen 
en struiken rondom de parkeerplaats; 
• Structurering, beschermen en verbeteren van de landscaping door 
o.a toepassen van betonband constructies, aanvullende 
groenvoorziening en door het aanbrengen van grindoppervlakken; 
• Verbeteren van de onderlinge verbindingen tussen de diverse faciliteiten 
door het bestraten van trottoirs en oversteekplaatsen; 
Uitvoeringstermijn: 80 werkbare werkdagen na datum van opdrachtbrief, 
excl. bestellingstijd. 


Het bestek is vanaf 16 november 2022 verkrijgbaar bij DOW tegen betaling van 
Afl. 500,=. 
De betaling te voldoen bij de kassier van de Dienst Openbare Werken (DOW). 
De openbare bescheiden liggen ter inzage vanaf 16 november 2022 te DOW bij 
het Secretariaat van de Directie. 


Inlichtingen worden verstrekt op 23 november 2022 om 10.00 uur v.m. te DOW. 
De Nota van Inlichtingen wordt vastgesteld op 30 november 2022. 
De openbare aanbesteding vindt plaats op 14 december 2022 om 11.00 uur v.m. 
op het kantoor van de directeur van de Dienst Openbare Werken. 


De inschrijver moet bij zijn inschrijving de volgende vereisten overleggen: 
1. Gewaarmerkte inschrijvingsformulier 
2. Gewaarmerkte specificatie inschrijfsom 
3. Originele bewijs van inschrijving in het register van de Kamer van Koophandel 
van Aruba (niet ouder dan 6 maanden). 
4. Bereidheidverklaring tot het instellen van een bankgarantie of borg. 
5. Overige vereisten opgenomen in het bestek. 


Inschrijving dient te geschieden op het bij het bestek 
gevoegde en gewaarmerkte inschrijvingsformulier. 


Minister Ursell Arends:  


Workshop Marine Spatial Planning ta cuminsa e 
combersacion encuanto planificacion di nos recurso marino 
D 
iamars 15 di november a tuma luga un work- 
shop di Marine Spatial Planning, organisa 
door di Ministerio di Naturalesa. E workshop su 
meta ta pa subraya e importancia di un planifi- 
cacion sostenibel pa nos recurso natural, esta e 
lama cu ta rondona nos isla. Durante e workshop 
Minister- y Parlamentarionan a haya e oportun- 
idad di bini hunto y habri dialogo pa un futuro 
maneho nacional pa Aruba.   


7 


AWEMainta 
Local 
Diaranson, 16 November 2022 


E team ta disponibel di dialuna pa diabierna for di 8:00am pa 12:00pm y 
di 2:00pm pa 8:00pm, y tambe den weekend for di 12:00pm pa 06:00pm. 
Por tuma contacto via di e siguiente number di telefon: 524 7433 (puntra 
pa e team di EFL November 2022). 


Tambe por manda un e-mail na LFS2021@cbs.aw pa cualkier pregunta of 
pa solicita pa un cita pa yena e cuestionario via telefon. 


Nos ta gradici cada persona di antemano pa nan participacion na e 
EFL November 2022. Pa mas informacion di e EFL November 2022, por 
tuma contacto libremente cu e team di investigacion na CBS entrante 14 
di november na number di telefon 524 7433 (puntra pa e team di EFL 
November 2022) of por manda un e-mail na: LFS2021@cbs.aw 


CBS ta anuncia e start di e Encuesta 
di Forsa Laboral November 2022 


C 
uminsando dialuna 14 di november 
2022, Oficina Central di Estadistica 
(CBS), conhuntamente cu Departamento di 
Labor y Investigacion (DAO) lo ehecuta e En- 
cuesta di Forsa Laboral November 2022 (EFL 
November 2022). E encuesta aki tin como 
meta pa forma un imagen actual y completo 
di e mercado laboral di Aruba. 


Pa medio di e informacion compila lo deter- 
mina, entre otro, e cifra di empleo y desempleo 
na Aruba. E informacion aki, den conhunto cu 
datonan colecta durante di e añanan anterior, 
ta wordo uza pa señala tendencianan riba nos 
mercado laboral y alabes ta yuda gobernan- 
tenan y empresarionan refina y mehora nan 
maneho pa cu e mercado laboral di Aruba. 


E EFL November 2022 lo wordo haci digi- 
talmente y telefonicamente. Hogarnan cu 
a participa na Censo 2020 y na e EFL Juni 
2022 lo wordo acerca pa participa na e EFL 
November 2022. E hogarnan aki lo ricibi sea 
un yamada pa haci un entrevista of un e-mail 
cu lo contene mas informacion di e encuesta 
como tambe un link pa por yena e cuestion- 
ario online. 
E cuestionario ta contene preguntanan basico 
pa tur persona den e hogar, pero pregun- 
tanan relata na e mercado laboral solamente 
ta wordo puntra na esnan di 15 aña bay ariba 
ya cu segun principionan di e Organisacion 
Internacional di Labor (ILO) personanan 15 
aña bay ariba ta wordo considera como parti 
di e forsa laboral di un pais. 
Mester enfatisa cu e ta sumamente impor- 
tante pa tur persona di 15 aña of mas cu 
wordo acerca pa yena e cuestionario di e 
EFL November 2022 pa medio di un e-mail of 
via telefon, coopera pa yena e cuestionario 
completo. 


Durante e periodo di ehecucion di e EFL 
November 2022 lo tin un team disponibel na 
CBS pa contesta cualkier pregunta of inki- 
etud via telefon of e-mail y pa asisti cu e 
yenamento di e cuestionario online. 

F 
undacion Dominicana Arubanse Juan Pablo Duarte, lo ta ricibi- 
endo Donacion di Comestibel durante e temporada aki te cu 18 
di December, manera tur aña esaki no por keda afo pa haci un famia 
den necesidad feliz den temponan di Pasco y aña nobo, lo ta tuman- 
do producto den bleki manera tuna salchicha maishi y aros produc- 
tonan di prome necesidad. 


Por trece nan na oficina di e Fundacion cu nan ta situa patras di 
Botica Dduber van Leewenhoekstraat nm 3. 


Pa informacion yama 582-5890. 
Tambe nan tin un cuenta di Banco cu ta RBC 4473094. 
Duna un man na bo Ruman. 


T 
emporada di fiesta ta acercando y Depar- 
tamento di Aduana Aruba kier recorda tur 
importador di carga pa entrega tur informacion 
na tempo na e Customs Broker cu ta haci e de- 
claracionnan den nos sistema di ASYCUDA sin 
tene informacion atras. E aña aki Departamen- 
to di Aduana a traha un cantidad grandi di pro- 
ces-verbaal contra importadornan di cual carga 
no a wordo declara manera ta stipula pa ley. Es- 
aki consecuentemente ta trece stagnacion den 
e planning pa sigui duna servicio pa motibo cu 
mester sigui un proceso completo di inventari- 
sacion di loke no a wordo declara. Esaki ta tuma 
tempo extra y ta stroba Duana di duna servicio 
na e siguiente cliente. Otro aspecto cu alabes 
ta stagna e planning den ultimo dianan ta im- 
portadornan cu no tin espacio adecuado y tra- 
hado suficiente pa baha container. Consecuent- 
emente, cada bes mester para trabou, special- 
mente ora cu tin yobida. Na momento di baha 
container nos ta pidi tur importador pa tin su- 
ficiente trahado y material manera forklift, sker 
pa corta seyo di chumbo, etc. 


En conexion cu temporada di fiesta 


Departamento di Aduana kier recorda tur 
importador riba e procedura di declaracion di carga 


Departamento di Aduana ta pidi tur importador pa tuma bon nota di 
esaki pa nos por sigui duna servicio sin interupcion innecesario. 


Campaña Recaudacion 
di Comestibel 

VACATURE 



Stichting Bevolkingsonderzoek Borstkanker Aruba (BOB) 
heeft een vacature voor 2 FTE’s 


Radiodiagnostisch Laborant (32-40 uren per week) 


Binnen deze functie verricht u op een verantwoorde wijze 
borstonderzoek, door middel van het maken van mammografieën 
in het kader van het bevolkingsonderzoek borstkanker. 



Functie-inhoud: 
• 
Verricht zelfstandig c.q. onder aansturing van de radioloog, digitale onderzoeken. 
• 
Zorgt voor de stralingsbescherming van cliënt, laborant en derden. 
• 
Zorgt mede voor het kwaliteitssysteem van de Stichting. 
• 
Geeft voorlichting aan cliënten. 
Functie-eisen: 
• 
Heeft een afgeronde opleiding tot radiodiagnostisch laborant op hbo-niveau (MBRT) en een 
bewijs van bevoegdheid. 
• 
Ervaring met mammografie. 
• 
Minimaal twee jaar relevante werkervaring na diplomering. 
• 
Screeningscertificaat is een pré. 
• 
Heeft een klantgerichte instelling. 
• 
Heeft goede sociale en communicatieve vaardigheden. 
• 
Beschikt over teamspirit en grote mate van flexibiliteit en verantwoordelijkheidsgevoel. 
• 
Is stressbestendig, werkt zelfstandig, nauwkeurig en deskundig. 
• 
Staat open voor verandering en vernieuwing. 
• 
Goede beheersing van Engels en/of Nederlands. 
• 
Bereid Papiamento en/of Spaans te leren. 


Wij bieden: 
• 
Salaris conform diploma en werkervaring. 
• 
Collegiale werksfeer. 
• 
Opleiding en training tot Mammascreeningslaborant. 
• 
Een arbeidsovereenkomst voor onbepaalde tijd. 


Informatie en Sollicitatie: 


Meer informatie over deze functie is verkrijgbaar bij mw. U. Harms. 


Uw sollicitatiebrief plus CV kunt u sturen naar e-mail: info@bobaruba.com voor 15 Januari 2023. 


Stichting BOB Aruba, Caya dr. J.E.M. Arends 17, Oranjestad Aruba, tel. +297-588-1212 


P 
ais Aruba un biaha mas ta ser selecta pa ta 
e pais anfitrion pa e conferencia anual “Ger- 
man-Caribbean Energy Conference”. Minister 
Glenbert Croes a splica cu pa 5 aña bou Minis- 
ter President como Minister di Energia, a bin cu e 
iniciativa pa crea un Camara di Comercio di Hu- 
landa y Alemania pa atrae empresanan Aleman 
den e sector energetico, ingenieria y tecnologia 
moderno pa organisa conferencianan na Aru- 
ba tur aña. Esaki cu e meta pa sondea posibili- 
dadnan pa companianan Aleman inverti na Aru- 
ba yudando e isla desaroya e sector energetico 
y tecnologia cu nan capacidad Minister Croes a 
expresa di ta sumamente agradecido cu Aruba 
a wordo selecciona un biaha mas pa ta anfitri- 
on di e conferencia aki y pa e interes grandi cu 
e companianan aki tin pa no solamente haci ne- 
goshi cu Aruba sino tambe na Aruba cu un con- 
texto y vision regional. E posibilidad cu Aruba lo 
por bira e “hub” den Caribe pa e companianan 
Aleman lo ta di gran beneficio pa e comunidad di 
Aruba. Durante nan estadia, Minister Croes ta- 
bata tin e posibilidad di reuni cu nan, gradici nan 
y alabes pidi nan apoyo pa yuda Aruba desaroya 
e sectornan energetico nobo. Un ehempel ta hi- 
drogeno na unda e compania Aleman por inverti 
y converti pais Aruba den e “hub” hidrogeno pa 
ful e hemisferio. “Mi ta sumamente entusiasma 
riba e posibilidad di un cooperacion entre Alema- 
nia y Aruba, mirando cu e relacion aki lo produci 
hopi beneficio pa ambos pais.” Minister Croes a 
expresa. 


Minister Glenbert Croes: 


Pa di 5 aña consecutivo, Aruba t’e pais anfitrion 
p’e “German-Caribbean Energy Conference” 

Tocante e relacion cu Hulanda, Prome 
Minister a expresa cu relacion cu Hulanda ta 
bon. Gobierno di Aruba ta purbando pa haci 
tur loke ta posibel manera cu Gobierno a 
compromete, pa evita e aanwijzing. Gobierno 
ta den cumplimento. 


Pa loke ta trata e normanan entre Hulanda 
y Aruba, Prome Minister a indica cu ainda 
e combersacionnan riba e tema aki ta 
andando. Hulanda ta keda para riba su 
punto cu Raft ta importante y necesario pa 
nan. Gobierno di Aruba tin su opinion riba 
esaki y teniendo cuenta tambe cu e pregun- 
tanan di Parlamento, ta haya e indicacion cu 
Parlamento no ta sostene un Rijkswet. 


Gobierno a splica Hulanda cu e Laft ta duna 
suficiente garantia y pronto Gobierno lo ancra 
e normanan den ley pa asina duna Hulanda e 
backup cu Hulanda kier. Hulanda a duna Aruba 
poco mas di 900 miyon florin den tempo- 
rada di mas dificil durante e pandemia, y si 
a cambio Hulanda kier poco mas siguridad, 
Aruba ta dispuesto pa duna esey, mientras 
ta keda den proporcion. Di parti di Hulanda 
e idea aki no a wordo descarta y e comber- 
sacionnan ta andando riba e tema aki. 


Pa loke ta traha COHO, Prome Minister a 
remarca cu mas y mas e ta haya e impre- 
sion cu esaki ta bira mas complica pa bira 
un realidad. A papia di acuerdonan mutuo 
y Gobierno a traha riba un alternativa. Na 
januari di proximo aña lo tene un consulta 
entre gobiernonan di paisnan den Reino, 
Aruba, Corsou, Sint Maarten y Hulanda pa 
atende cu e tema aki. 


Prome Minister Evelyn Wever-Croes 


Relacion cu Hulanda ta bayendo bon 


Na januari lo tin consulta entre gobiernonan den Reino pa sigui delibera 


D 
urante su disertacion den e reunion publico den Parlamento pa tra- 
ta Presupuesto 2023, Prome Minister Evelyn Wever-Croes a contesta 
preguntanan cu Parlamentarionan a dirigi na dje. 

E 
siman aki Parlamento ta trata Presupuesto 2023 cu ta un presupuesto 
historico pa nos Pais. Despues di 15 aña Gobierno ta logra entrega Pre- 
supuesto 2023 na tempo na Parlamento. Presupuesto 2023 ta contene un 
surplus di 63 miyon florin cu ta 1% di nos GDP. Ta prome biaha den histo- 
ria cu full oposicion ta keda sin presenta den Sala di Parlamento pa trata e 
Ley di mas importante di nos Pais. Gabinete Wever-Croes ta skirbi un his- 
toria positivo pa nos Pais. 


Presupuesto 2023 ta entrega na tempo 
Despues di 15 aña, Gobierno ta logra entrega e presupuesto di nos Pais na 
tempo na Parlamento. Dia 1 di september 2022, Minister Maduro a entrega 
Presupuesto 2023 na Parlamento. Cu esaki ta brinda e respet necesario na 
Parlamento pa nan por trata e Ley prome cu aña caba y pa Aruba por habri 
aña 2023 cu un presupuesto aproba. Di e manera aki Gabinete Wever-Croes 
ta mustra seriedad den e trabou pa drecha e maneho financiero di nos Pais. 


Surplus despues di pandemia 
E Presupuesto pa 2023 ta contene un surplus di 63 miyon florin cu ta 1% di 
nos GDP. Esaki ta di dos biaha cu Aruba ta conoce un surplus. Na aña 2019 
tabata e ultimo biaha cu Aruba a conoce surplus despues cu pa 12 aña 
largo nos Pais a conoce solamente deficit y debe halto na man di Gabinete 
Eman. Den añanan 2020, 2021 y 2022, Aruba a conoce un deficit debi na 
e pandemia. Gobierno a percura pa cada aña baha e deficit mas cu por y 
awor despues di 3 aña por a logra entrega un presupuesto cu un surplus. 
Presupuesto 2023 ta e prome presupuesto despues di e pandemia cu ta 
contene un surplus. 


Oposicion a falta respet na Pueblo 
E tratamento di Presupuesto 2023 a bay sin e presencia di oposicion den 
Sala di Parlamento. Esaki ta algo historico ya cu nunca antes tabata tin un 
debate publico riba e ley di mas importante pa Aruba, sin cu full oposicion 
di AVP, MAS y ACCION 21 tabata presente. Door di no presenta na trabou 
y no asumi nan responsabilidad pa atende cu Presupuesto 2023 di Pais 
Aruba, full oposicion a falta respet na Pueblo di Aruba. 


Minister Maduro di Finansa ta informa: 


Presupuesto 2023 ta uno historico 
Historia positivo ta wordo skirbi pa nos Pais 


Historia ta wordo skirbi 
Danki na e trabou incansabel di un ekipo grandi 
di empleado publico hunto cu tur e Ministernan 
di Gabinete Wever-Croes, un historia positivo ta 
wordo skirbi pa Pais Aruba. 


Minister Maduro ta gradici tur hende pa nan 
esfuerso grandi pa logra pa Aruba por cana cu paso 
firme den e direccion di un finansa publico stabiel 
pa nos Pais. Danki pa kere den Aruba y danki pa 
yuda nos skirbi un historia positivo pa nos Pais. 


Website: www.awemainta.com 
Facebook: www.facebook.com/awemainta 
Instagram: www.instagram/awemainta 

Akinan Prome Minister a indica cu dia 15 
di September tabata tin un reunion den 
Parlamento na unda un mocion a wordo 
presenta, pa cambia enfasis di e maneho 
di duna nomber na caya. E mocion aki a 
wordo acepta den Parlamento. Pa cu esaki, 
e comision ta cuminsa reuni pa bin cu un 
proposicion di e criterianan nobo cu lo por 
wordo teni na cuenta ora di cambia e nomber 
di un caya. Tambe e comision ta colectando 
data pa hiba un discusion mas amplio con 
ta bay duna contenido na e mocion aki. Pa 
cu e tema aki lo inclui Censo den e delibera- 
cionnan pa bin cu un proposicion mas inte- 
gral. 


Prome Minister a ricibi tambe un pregunta 
di Parlamentario Ricky Hoek riba e tema di 
accesibilidad na e edificionan publico. Prome 
Minister a splica cu actualmente e ta un 
exigencia pa tur edificio cu wordo traha nobo, 
sea ta edificio di Gobierno of priva mester ta 
accesibel pa esnan cu ta menos movibel. Pa 
loke ta trata edificionan existente priva, nan 
lo mester pidi un cambio pa asina e bira parti 
di e condicionnan tambe. Pa edificionan exis- 
tente di Gobierno, un plan ta wordo traha 
pa wak con ta bay adapta esunnan cu tin 
mas mester di adaptacion pa haci nan mas 
accesibel pa comunidad. 


Por ultimo, Parlamentario Tevreden a haci un 
pregunta riba Caya Avenida Juan Pablo cu 
tin mester di un drempel. Aki Prome Minister 
a indica cu Gobierno lo pidi DOW pa haci un 
evaluacion pa wak e posibilidadnan pa cu 
esaki. 


Prome Minister Evelyn Wever-Croes a 
contesta preguntanan relaciona cu DOW 


D 
urante tratamento di presupuesto 2023 di pais Aruba, Prome Minister 
Evelyn Wever-Croes a contesta algun pregunta cu el a ricibi relaciona 
cu e departamento di Dienst Openbare Werken (DOW). 


Relaciona cu e pregunta di e luznan na Bernhardstraat, haci pa 
Parlamentario Alvin Molina, Prome Minister a indica cu e ponemento di 
luznan a wordo entrega caba den man di Elmar. Pa cu e proceso aki, Elmar 
a busca un consultant pa asina hunto traha un “business plan” na unda 
ta indica bou ki condicionnan nan lo tume over. Elmar ta actualmente den 
diferente reunion cu e consultant na unda Bernhardstraat a wordo poni 
como prioridad, mientrastanto testnan ta wordo haci pa busca un solu- 
cion pa Bernardstraat. Prome Minister a informa cu e idea ta pa reemplasa 
tanto e mastnan como e luznan prome cu fin di aña 2022. 


Parlamentario Molina tambe a puntra riba e tema di e cambionan cu lo 
mester haci riba number di cayanan. 

D 
iadomingo 13 november 2022, Aruba Amateur Weight- 
lifting Association a organisa nan Campuonato Nacio- 
nal di hisamento di peso cu a tuma lugar den Compleho De- 
portivo Frans Figaroa na Noord. Esaki en conexion cu cele- 
bracion di ASU-Olimpiada. 
Na e Campeonato Nacional aki tabata tin participacion di 
atleta di TNT Gym, Paradise Strength Aruba, E2Rep y Body 
Fitness Gym & Nutrition Tur e cuatro club nan tabata tin 
atletanan masculino y femenino. Den un bon ambiente y bon 
motiva y anima e atletanan a start e competencia pa 11:00 
mainta cu e atletanan femenino sigui pa e masculino. 


Aki ta sigui cu resultado den categoria di femenino y despues 
AAWA ta manda e resultadonan di categoria di masculino. 
Den categoria di 55kg na prome lugar a bay pa Cythlynne 
Lanoy di TNT Gym cu a snatch 55kg, clean & jerk 68kg pa 
un total 123kg, segundo lugar a bay Nayeli Besaril di E2Rep 
cu un total di 88kg y tercer lugar a bay pa Hanny Miranda di 
TNT Gym cu un total di 71kg. 


Den categoria 59kg nos ta haya Jenelee Camara di E2Rep 
ta logra pone un total di 85kg ta termina na di prome lugar. 


Den categoria di 64kg Eliana Gonzalez di BFN ta gana prome 
lugar cu un total di 154kg sigui na di segundo lugar pa 
Andrea Galindo di TNT Gym cu total di 125kg, Tercer lugar 
Chantal Mousalli di TNT Gym cu un total di 107kg, cuatro 
lugar a bay pa Nalia Figaroa di E2Rep cu un total di 105kg 
y cinco lugar a bay pa Jeanelly Everon di BFN cu total di 
90kg. Nos por bisa cu e atleta Chantal tin apenas 13 aña y 
a competi bon. 


Nicky Garcia di E2Rep den categoria di 71kg ta logra sali na 
prome lugar, segundo lugar a bay pa Corina Boekhoudt di 
PSA cu un total di 83kg y tercer lugar a bay pa Angelli Thode 
di TNT Gym cu 82kg. 


Nataly Geerman den categoria di 76kg di TNT Gym ta pone 
un total di 195kg ta logra prome lugar. 
Madeline Martinus di TNT Gym su so den categoria di 87kg 
ta logra un prome lugar cu un total di126kg. 
Den categoria di +87 e atleta Ahley Alberts di BFN ta pone 
un total di108kg ta sali na di prome lugar. 


Na final di e competencia a saca e ganadonan di e compe- 
tencia den ramo femenino. Trofeo den categoria di Youth 
Sub-15 ganado absoluto a resulta Cythlinne Lanoy y trofeo 
pa segundo lugar a bay pa Chantal Mousalli. 
Ganado absoluto den Youth Sub-17 trofeo a bay pa Angellie 
Thode na di prome lugar y trofeo na di segundo lugar a bay 
pa Hanny Miranda. 


Den categoria di Junior Sub-20 ganado absoluto ta Nayeli 
Besaril cu a bay cu e bunita trofeo. 


Den categoria di Senior Nataly Geerman ta sali como ganado 
absoluto y ta gana e trofeo na di prome lugar. Trofeo pa 
segundo lugar a bay pa Nicky Garcia y trofeo na di tercer 
lugar bay pa Andrea Galindo. 


Por ultimo den categoria di Master 30 plus ganado absoluto 
a resulta Eliana Gonzalez cu a logra bay cu e bunita trofeo, 
trofeo pa segundo lugar a bay pa Jeanelly Everon y trofeo pa 
di tercer lugar a bay Corina Boekhoudt. 


N’e Campeonato Nacional tabata presente Minister di 
Enseñansa y Deporte Sr. Endy Croes cu a duna un speech 
elocuente na e atletanan y a desea nan tur clase di exito 
den nan competencia. 
Tambe presente tabata Comision Tecnico di Comite Olimpico 
Arubano cu ta Sra. Monica Fajardo, Edmudo Josiah cu a bin 
pa motiva y papia cu algun atletanan cu ta forma parti di 
preseleccion di COA. 
Riba e potret nos por a wak presente ta e presidente nobo 
di Aruba Sport Unie Sra. Soraida Boekhoudt cu a entrega e 
medayanan y trofeo nan na e atletanan ganado. 


Aruba Amateur Weightlifting Association kier a manda 
palabra di gradicimento na Stichting Sportsunsidie Aruba, 
Lotto pa Deporte y Aruba Sport Unie cu a sponsor e 
Campeonato Nacional aki y manda pabien na tur e atle- 
tanan cu a logra kibra nan record personal y atletanan cu ta 
participa pa prome biaha. Tambe ta gradici e clubnan cu a 
participa cu ta E2Rep, Paradise Strength Aruba y TNT Gym 
y Body Fitness Gym & Nutrition pa nan participacion, entre- 
nado, referee y tambe tur e boluntarionan cu a yuda haci e 
Campeonato Nacional 2022 di hisamento di peso aki uno 
exitoso. 


Exitoso Campeonato Nacional di hisamento di peso 

Diasabra anochi e ambiente ta estilo ‘gladiador’ ora e dos ekiponan 
cu sigur sigur ta “aan elkaar gewaagd” topa otro! E bataya ta habri 
desastroso pa Barracuda, ora cu Allan van Aanholt dal D’Angelo Odor, 
y George Nobrega gana nada menos cu “ojo de aguila” Ransley Tromp! 
Mad Dogs ta bay ariba cu 2-0, y Tanki Leendert y vecindario ta spanta 
sacudi dje yora feroz dje gang di cacho brabo! Pero, Barracuda ta down, 
but not yet beaten! Jorzinho Everon ta baha tire di Richard Gomes flat- 
flat, y mes ora despues Johnny Bravo ta gana nada menos cu Ryan 
Rampersaud pa dje manera aki tabla e bataya sensacionalmente na 
2-2! Dos otro cachonan di raza, Johnny “Indiaanse Herder” Tromp y 
Maikel Maduro ta balota e djentenan skerpi di dos blackitonan Andre 
Tromp y Win Dabian, y dje forma aki Barracuda ta gana e tag-team pa 
bay ariba cu score di 3-2! 
Tension ta bay den overdrive ora sensacionalmente Armand Ridderstap 
di Mad Dogs gana “The King of Mal Ehempel” Pedro La Rosa, y e bataya 
ta empata na 3-3! Mad Dogs ta den “feeding frenzy” ora cu e teribel 
Angelo “Machete” Tromp coy un victoria importantisimo contra legend- 
ario Ditto “D’Gun” Acosta, y pone Mad Dogs “on top of the hill” cu score 
di 4-3! Tambu di horea ta rementa bou gritonan histerico dje cachonan 
brabo, kendenan ta hole sanger dje pisca na liña cu ta trociendo den 
un lucha furioso di bida o morto! Jason “Friday the 13th” Kock ta pone 
liña pega den baranca y ta duna Barracuda speransa door di gana Beto 
Saladin di Mad Dogs! Pandemonio total! E bataya ta empata na 4-4! 
Finalmente, nada menos cu e legendario Richard Wolff di Barracuda ta 
domina e pitbull di Mad Dogs, Mitchel Kelly, pa asina logra pasa pa e 
gran final cu score di 5-4! What a night! 


Shonnan, prepara, pasobra e ‘crème de la crème’ den biyar di aña 
2022 lo bay enfrenta otro den e gran final cuminsando diahuebs awor 
17 di november, continuando pa diabierna 18 di november, y si ainda 
mester, pa diasabra 19 di november binidero! Manera semper, entrada 
ta completamente gratis y FEBIAR kier a invita ful pueblo di Aruba pa 
presencia e gran final entre Steelers BT y Barracuda BT! Yegaaa! 


Gran final Febiar bola 8 ta cuminsa diahuebs! 
U 
n dicho na Hulandes ta bisa “de kogel is door 
de kerk!” E fin di siman ultimo, kerki a keda 
yen di buraco ya cu ta varios “kogel” mester a 
pasa door di dje. E playoff dje grandioso torneo 
anual di FEBIAR di bola 8 tabata sufri pisa di ‘glob- 
al warming’, esta hot hot! Diahuebs 10 di novem- 
ber, Steelers BT a enfrenta Mongoose BT, caminda 
Steelers a sali “ijzersterk” y a mascara e Mogoos- 
enan cu score aplastante di 5-1! Riba e mes un 
anochi, na otro mesa, e gang feroz di cacho brabo 
di Pos Abou y vecindario, esta Mad Dogs BT, a cau- 
sa un drama cerca e team legendario di añanan 70 
bin ariba, nada menos cu Barracuda BT, ganando 
esakinan cu score di 5-3! E score despues di ga- 
menight #1 a keda: Steelers 1 - Mongoose 0, y 
Mad Dogs 1 - Barracuda 0. Gamenight #2, diabier- 
na 11 di november, e Mongoosenan a bin mal razo 
contra Steelers, pero asina mes Steelers a sa di 
cambia speed bay pa “een tandje hoger” y a sa di 
duna Mongoose nan “elfde van de elfde” cu score 
nip-nip di 5-4! N’e otro mesa, Barracuda a debolbe 
e cachonan brabo un “koekje van eigen deeg” cu 
score di 5-3, pa asina empata e playoff! Steelers 
BT pues ta den final ganando nan playoff cu score 
di 2-0, mientras cu tur hende cu sa kico ta come y 
bebe den biyar ta wanta nan curason pa locual ta 
bay bin diasabra anochi 12 di november, e desen- 
lace entre Barracuda y Mad Dogs! 

L 
oke hopi hende tabata spera for di basta tempo! 
Hopi t’e muchanan y hendenan grandi, cu den un ambiente familiar, 
tabata participa den e “Bike tours di IBiSA/IDEFRE. Despues di basta 
tempo! Personal di Sport Centrum San Nicolas (S.C.S.N) kier informa 
henter comunidad di Aruba cu diabierna 18 di November, SCSN ta 
organisa un grandioso Bike Tour. Luga di salida ta na SportCentrum 
San Nicolas dilanti di ex Double Happy. 


E orario ta 5:00pm pa 6:30pm.,(distancia pa e prome Bike Tour ta 8km) 
Edad minimo ta 10 aña y inscripcion ta Awg. 5,00. Por registra via e 
link aki tambe https://forms.gle/VtuVq19BiYNV8SQU9 


Esaki ta inclui Awa, Ice Tea, Fruta y e DJ. 


Ruta ta e siguiente: 
Ta cuminsa y ta caba na SportCentrum San Nicolas, (distancia pa e 
prome biaha aki ta 8km): Dr. Schaepmanstraat direccion Weg Kust 
Batterij, Weg Kust Batterij direccion pariba pa Diamantenbergweg, Ta 
sigui pa Juwana Mortostraat, Golfweg, 
For di Golfweg direccion pa Cascabel Airfield. 
Na Cascabel Airfield ta bira na man robes direccion bek pa Juwana 
Mortostraat, Diamantbergweg , Grote Bergweg direccion zuid bek pa 
Weg Kust Batterij y termina na SportCentrum San Nicolas (IBiSA) 


Pa mas informacion por yama sr.Gerro Koolman na 5848903 / 
cell.6992900, of IBiSA Oranjestad na 5824987. 


SportCentrum San Nicolas IBISA un 
biaha mas cu grandioso Bike Tour 

R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


D 
ialuna anochi e campeonato division Open 
Class Femenino organisa pa AVB, a conti- 
nua cu dos encuentro sumamente interesante. 
Den compleho deportivo Guillermo Prosperidad 
na Dakota, e ekipo tricolor di Solito, RCA, a 
enfrenta su similar di Sta Cruz cu ta Estrella den 
un partido cu a bira hopi interesante. 
For di prome pitaso di referee e ekipo tricolor a 
tuma mando den e encuentro, c’un futbol hopi 
mas organisa y mas ofensivo en busca di e gol 
di bay ariba. 
Den e m inuutnan inicial RCA a mustra mnucho 
mas determinacion caminda e duo atacante di 
Genesis “Gen” Hazel y Izaline Angela, tabata 
forma peliger constantemente pa e gol di 
Estrella. 
Pa e prome 15 minuutnan di wega, e tricol- 
ornan a presiona riba tereno di e naranhadanan 
sin permiti esakinan yega e gol otro banda pero 
Estrella ta conoci di tin hopi velocidad den su 
atacantenan. 
Ya na di 12 minuut di wega RCA a tuma bentaha 
di 1-0 ora cu Gen Hazel den bon hugada a bay 
laga e defensa di Esrella pa finalmente pone e 
bala den net pa su ekipo saca bentaha tempran. 
Estrella no a haci mucho te na e altura ey pero 
riba nan di tres contra golpi e ekipo ta logra di 
empata e partido na 1-1 ora cu defensa di RCA 
wordo sorprendi sin spera. 
RCA a sigui cu e miho parti di e wega, y a crea 
varios bon oportunidad di gol pero Genesis Hazel 
a haya dos bon oportunidad su so cu portero di 
Estrella pero a opta na ambos ocasion pa tira di 
distancia loke no tabata problema pa e keeper 
di Sta Cruz. 


Sinembargo na di 34 minuut un biaha mas 
RCA a bira peligroso e biaha aki pa e centro 
delantero Izaliin Angela kende for di un angulo 
dificil, ta logra na supera portero di Estrella c’un 
tiro lastra cu a bay pega den net pa duna RCA 
bentaha di 2-1 y cu cual anotacion e prome 
tempo a drenta tambe. 
Den di dos tempo RCA a sigui cu e dominio 
pero a perde hopi di su coordinacion den medio 
campo, a keda peligroso na tur momento pero 
no a sa di probecha di e situacion aki pero 
Estrella si ta logra di empata e partido na 2-2 y 
cu cual anotacion e wega a finalisa tambe. 
RCA tabatin den gol Nahomy, defensanan tabata 
Zari, Nikkol, Lydien y Kiana, den medio campo 
tabatin Lili, Cristy, Ellen, Genesis y Aimara mien- 
tras cu como centro delantero a fungi Izaline. 


RCA Damas ta logra empate 
di 2-2 contra Estrella 

C 
u hopi entusiasmo CEDE ARUBA a presenta su ‘compas 
strategico’, un plan amplio pa desaroyo di comunidad di 
Aruba. Den presencia di su Excelencia, Gobernador Interino 
Sr. Agustin Vrolijk, Minister di Husticia y Asunto Social, Sr. 
Rocco Tjon, representantenan di directiva di CEDE ARUBA y 
un cantidad grandi di fundacion y instancia social den nos 
comunidad, a presenta e logo nobo y tambe duna un splica- 
cion di e pilarnan strategico di CEDE ARUBA. 


Na comienso di e evento a haci un recorido di e 42 añanan 
di CEDE ARUBA su trabou di duna sosten na iniciativanan di 
trabou den nos comunidad. Un historia cu ta data for di 1980 
ora cu Aruba tabata forma parti di Antias y den e constela- 
cion ey a cuminsa cu CEDE ANTIYAS. Na 1986 CEDE ARUBA 
a bira independiente a traha cu fondo di KABNA. For di 2000 
CEDE ARUBA a wordo financia for di Fondo di Desaroyo 
di Aruba (FDA) y a cuminsa colabora cu Samenwerkende 
Fondsen Cariben. 
Hunto a logra sostene un cantidad di programa y proyecto 
valioso cu te dia di awe ta funcionando. Na 2017, Gobierno 
di Aruba a firma un acuerdo di colaboracion a termino largo 
cu CEDE ARUBA y Samenwerkende Fondsen Cariben. Esaki 
a haci’e posibel cu CEDE ARUBA por a crece y yega na mas 
partnernan internacional. CEDE ARUBA ta e unico organ- 
isacion cu ta opera den un forma asina ariba e islanan de 
Reino, e unico CEDE cu a keda despues di CEDE ANTIYAS. 


Despues di parti historico aki, a presenta e logo nobo, cual 
ta un logo diferente y colorido cu ta e simbolo pa e diferente 
papelnan di CEDE ARUBA. E papelnan cu CEDE ARUBA tin ta 
duna y intermedia pa fondo, traha na mehora capacidad di 
organisacion, abogacia pa gruponan den minoridad, traha 
na colaboracion entre iniciativa y yuda desaroya iniciativa 
nobo. E compas ta para central den e logo mirando cu CEDE 
ARUBA ta yuda busca direccion den nos desaroyo di comu- 
nidad. 


E compas strategico ta basa ariba 4 pilar: 
1. Empodera cuidadanonan, 
2. Prevencion den comunidad y aumento di solidaridad, 
3. Baha probresa intergeneracional y sostene gruponan 
vulnerabel y 
4. Yuda organisacion bira mas fuerte y alinea cu necesidad 
den comunidad. 


Sr. Tecklenborg, Director di CEDE ARUBA a duna un splica- 
cion di e trabou di CEDE ARUBA den cada pilar y e posibel 
sosten pa organisacionnan. 
Na e di dos parti di e evento tabata tin diferente workshops, 


esta informacion tocante procedura y aplicacion pa fondo 
di Samenwerkende Fondsen Cariben, splicacion tocante e 
programa di boluntarismo nobo www.arubavolunteers.org y 
splicacion tocante programanan di Erasmus Plus y European 
Solidarity Corps pa stimula trabou boluntario internacional 
di adultonan hoben. 
CEDE ARUBA ta wak bek ariba un bon atendi apesar di e mal 
tempo cu tabata tin y ta gradici tor organisacion y iniciativa 
pa nan interes. 


CEDE ARUBA a presenta su Compas Strategico 


Y Gobernador interino Sr. Vrolijk a revela nan logo nobo 

Minister Arends a enfatisa cu netamente pa esaki e ta para pa nos natu- 
ralesa pa asina por brinda naturalesa e espacio pa recupera y prospera. 
Alabes a menciona cu tin trabounan importante andando hunto cu FPNA 
pa cu nos saliñanan y tambe pa cu nos naturalesa en general. 


Ministerio di naturalesa a 
bishita diferente saliña di Aruba 


D 
ialuna mainta e team di Minister Arends a 
bishita diferente saliña aki na Aruba. Ultimo 
dianan Aruba a wordo bendiciona cu hopi awa- 
sero cu a haci cu hopi di e saliñanan awo ta yen 
di awa. Sigur algo bunita pa observa paso awo cu 
tin awa, tin diferente parhanan ta pasa via Aruba 
bay Zuid of Noord y ta uza nos saliñanan como 
un “tussenstop” pa asina continua pa nan desti- 
nacion. 


Aruba ta conta cu un total di cinco saliña cu 
ta wordo uza pa diferente parhanan cu ta bin 
temporalmente aki na Aruba. Esakinan ta Saliña 
Druif, Saliña Malmok, Saliña Serca, Saliña Palm 
Beach y Saliña Bubali. 


Minister Arends hunto cu su team a cuminsa e 
recorido prome na Saliña Druif cu ta situa den 
Tiera del Sol. Un luga impresionante unda cu 
por nota con e biodiversidad ta prevaleciendo 
despues di hopi yobida pero tambe awo cu FPNA 
a pone e valve bek pa e awa di RZWI Bubali yega 
e saliña aki bek. 


“Mi ta contento di por mira con e biodiversidad 
ta floreciendo bek,” Minister Arends a cuminsa 
ta bisa, “3 siman pasa FPNA a cuminsa manda e 
awa bek y hunto cu yobidanan cu Aruba a haya 
den e ultimo dianan ya caba por wak e impacto 
cu esaki tin aki na Saliña Druif”. 

M 
aybelline Arends-Croes, un di 
Aruba su ciudadanonan di mas 
legendario lo ricibi un homenahe dia 
30 di november proximo durante e en- 
trega di Premio nacional Crioyo di Oro. 
Nos por corda con aña pasa, Jossy 
Brokke tabata e prome pa ricibi e 
premio prestigioso aki durante un 
concierto sold-out, cual e aña aki ta 
premira di sigui e mesun rumbo. 


Motibonan cu e aña aki Maybelline lo ta 
esun pa ricibi e premio nacional y home- 
nahe aki ta hopi. Banda di e hecho cu 
un cantidad grandi di publico general 
a nomina Maybelline como e proximo 
Crioyo di Oro, semper Maybelline 
tabata un maestra di musica masha 
keri y un artista excepcional cu tabata 
tin e formula perfecto pa lanta e mihor 
emocionnan den e ser humano. 


Semper e tabata sa perfectamente 
con pa inspira, motiva y empodera 
nos comunidad cu e mihor cancionnan 
y letranan. Specialmente e miles di 
mucha y hobennan cu a haya les y a 
wordo impacta y influencia di e mihor 
forma posibel door di Maybelline. Awe, 
hopi di nan ta lidernan ehemplar den 
nos comunidad cu tin un aprecio y 
stimacion grandi pa nan maestra di 
canto y musica. 


Maybelline su dedicacion na trabao 
boluntario tambe ta impresionante y 
admirabel. Tur esaki, sigur lo haci cu e 
anochi di gala aki lo bay ta uno comple- 
tamente bendi for di trempan. 


Durante e anochi aki un elenco extraor- 
dinario di e mihor artistanan lo bini 
hunto pa rindi honor na e legend- 
ario local aki durante un produccion 
musical espectacular. 
Nombernan cu nos por menciona 


ta entre otro Cesar Olarte, Grupo 
Melange, Rocco Franken, Gloria Vega, 
Rachel Kraaijvanger, Erika Giel, Edjean 
Semeleer y varios sorpresa musical 
grandi cu a wordo prepara pa deleite di 
Maybelline y e publico presente. 


Mas carchi a wordo hiba na Cas di 
Cultura durante fin di siman y ta 
obtenibel durante oranan di trabao. 
Tambe por comunica a traves di telefon 
569-5442 cu Fundacion Go Cultura pa 
reservacion y entrega. 


Fundacion Go Cultura ta gradici tur 
persona cu a uni nan mes na e proyecto 
aki y ta trahando duro hunto cu nos 
fundacion pa Premio nacional Crioyo di 
Oro por ta un exito rotundo. 


Gradicimento na miembronan di prensa 
cu ta brindando sosten valioso na e 
homenahe aki y pa comparti e noticia 
continuamente cu nos comunidad. 
Danki tambe na Ministerio di Cultura 
y Gobierno di Aruba, Departamento 
di Cultura, UNOCA, Prins Bernhard 
Cultuurfonds Caribisch Gebied, SETAR, 
ClickPrint, Aruba Airport Authority y 
Artopia pa e aliansa y sosten valioso. 
Cumpra bo carchi y sigura bo entrada 
pa e anochi historico aki dedica na 
Maybelline Arends-Croes. Un otro 
anochi grandioso y exitoso. 


Premio nacional y concierto 
homenahe pa Maybelline Arends Croes 


Na caminda pa clausura 2022 cu un otro “concierto di aña”! 

S 
tichting Musica ta contento cu e prome anochi di Prefi- 
nals di Aruba Caiso & Soca Monarch 2023 a ranca sali! 
Dedica na nos baluarte nacional y un tremendo sostenedo di 
e festival, Ruben Garcia (dfm), e prome anochi a tuma luga 
den su bario! 


Na Centro di Bario Dakota, publico presente a gosa di e 
siguiente presentacionnan: 
ZETA BAND cu e Caiso di Mighty Tattoo: I Had Enough 
(compositor: Richard Quant / areglista: Markkeys Maduro). 
Y e Soca di Mighty Tattoo: Don’t Mess With the Black Man 
(compositor: Richard Quant & Dolfi Richardson / areglista: 
Dolfi Richardson). 


TSUNAMI cu e Soca di Lady La Rouge: Activate (compositor: 
Randolph Berry / areglista: Hendry Tromp). E Soca di Freddy 
Rasta: Outside Again (compositor: Freddy Richardson / areg- 
lista: Freddy Richardson, Xavier Foster y Ashwin Brown). E 
Soca di Daddy Bass: Bacchanal Again (compositor: Randolph 
Berry / areglista: Hendry Tromp). Tambe e Caiso di Easy B: 
LISIA - Life Is Sweet In Aruba (compositor: Carl Roosberg 
Sr. / areglista: Samuel Jack), e Soca di Easy B: MMP - Mass 
Must Play (compositor: Bradley Vesprey / areglista: Hendry 
Tromp). y e Caiso di Galloway: Never Give Up (compositor: 
Carl Roosberg Sr. 
/ areglista: Samuel Jack) y Soca di Galloway: Oxygen 
(compositor: Carl Roosberg / areglista: Wayne Spanner) 


MELLOW cu e Soca di Ezzrraaa: Soca Line (compositor y 
areglista: Dolfi Richardson). 


CARIBBEAN BAND cu e Soca di Mighty Jaoul: Old Mass 
(compositor y areglista: Ralph Godet). 


Stichting Musica semper ta trata pa cada artista y banda 
ricibi nan debido atencion den media. Pa e motibo aki, radio 
emisoranan y plataformanan di media lo ricibi e produc- 
cionnan di tur tres anochi di Prefinals, na mes momento. Mas 
cu claro, cada artista y banda tin e libertad pa haci promo- 
cion riba nan mes. 


Cada banda ta permiti pa por graba nan presentacion 
durante nan participacion riba nan mes cu permiso di e 
organisacion St. Musica. Sinembargo, e organisacion ta 
haya cu ta sumamente importante pa duna cada produccion 
un “fair airplay” y St. Musica lo distribui e material oficial 
“Live recording”, despues di e ultimo anochi di prefinal. E 
compania IQ Music Lab ta encarga pa tur grabacion di nos 
Pre Finals y Telearuba cu tur grabacion audiovisual. 


Aruba ta cordialmente invita pa bin apoya y gosa di e 


musica di N Fuzion, Sound and More, Suona, YX3M y Buleria, 
diasabra awor na Centro di Bario Playa Pabao. Tickets pa 
entrada ta disponibel na …. y tambe via Pay.aw pa sola- 
mente Afl 20,-. Cu un cushina y bar bon surti y hopi ambi- 
ente, den bario! 


Stichting Musica ta gradici e musiconan cu ta participando 
n’e festival y a mustra di ta hopi bon prepara. Tambe, un 
gradicimento n’e partners di Aruba Caiso & Soca Monarch 
pa nan aporte: Setar, Aruba Bank y Balashi. Y e sosten di 
Telearuba, Elite Productions & Entertainment cu ta encarga 
cu e parti audiovisual di e festival. 


Aruba Caiso & Soca Monarch a ranca sali den bario! 

C 
uminda ta birando mas y mas caro na Aruba. No ta nada 
straño pasobra tur cos ta wordo importa. Pa colmo fron- 
tera cu Venezuela ta cera ainda causando cu no por importa 
fruta y berdura mas economico di eynan. Awe mas cu nunca 
Aruba mester desaroya su industria di agricultura. 


Motibonan ta lo siguiente: 
1. Baha prijs: no mester importa, no mester paga prijs di 
carga/intermediario. 
2. Menos importacion di producto kiermen menos exporta- 
cion di divisa y placa ta keda lora na Aruba mes. 
3. Hisa calidad: door cu nos mes ta produci, nos ta prome 
den rij pa scoge esun miho. 
4. Mas independiente pa nos cuminda: nos lo depende menos 
di otro pais pa nos berdura, fruta, webo y cierto carni. 


Recientemente mi a reuni cu sr. Gregory Fung a Fat, presi- 
dente di United Farmers Aruba (UFA) y sra. Giselle Lacle. 


Segun nan experencia y conocemento di y nan miembronan 
ta necesario pa varios departamento y/of gremio aporta na 
e industria di sector primario e.o. DIP, ELMAR, WEB, Douane, 
DWJZ, UvA y Comerciantenan Uni. 


Experencia n’e momento aki ta cu no tur stakeholders 
ta riba mes un linea. Pa e vision por ta un exito, e mester 
wordo carga door di tur partnernan. P’esey nos autoridad 
riba tereno di sector primario, Santa Rosa, mester ricibi 
su hendenan, experticio y tools necesario, traha riba su 
“network” pa berdaderamente e por eherce su funcion pa cu 
un pilar economico nobo. 


Pa nos por logra tur esaki nos mester tuma accion, e no ta 
bay di su mes. Accion di parti gobierno, departamentonan 
di gobierno, Parlamento, comercio y esnan cu tin e interes 
pa aporta cu e desaroyo. Un di e prome documentonan cu 
mester wordo traha ta un “meerjarenplan” door di Minister 
di Sector Primario. 


D 
ia 20 di November t’e dia internacional di derecho di 
nos muchanan. P’esey GLW Foundation organisado di e 
concurso Miss Teen Aruba International “mucho mas cu un 
certamen di beyesa” lo organisa un dia special cu ta yama 
“Feed the Kids Day”. E evento aki ta tuma luga diadomingo 
20 di november na Centro di Bario Tanki Leendert di 10am 
pa 2pm. 


Esaki como un muestra di cariño pa nos muchanan cu ta 
nos futuro generacion. E aña aki t’e di 3 aña cu lo organisa 
e evento aki. E dia aki lo bay al estilo drive thru, pues a 
autonan ta pasa den e parkinglot di Centro di Bario Tanki 
Leendert cu e muchanan den auto. No mester baha y aki e 
muchanan ta ricibi nan pakete. Ta importante pa menciona 


cu e muchanan mester ta den auto pa nan ricibi nan pakete 
y un maximo di 3 mucha pa auto pa asina nos por duna mas 
mucha posibel. Den e pakete cu e muchanan ta haya lo tin 
un pan cu hotdog, Chubby, Buscuchi Festival y Mangel. 


Nos kier a gradici di curason: Universal Technologies, Aruba 
Lions Club, Bright Bakery, Gift Baskets Unlimited, Satex 
Agencies, Sra. Lissy Lampe, Sra. Odor, Danki na Rayanne 
Hernandez di Cento di Barrio Tanki Leendert y na tur bolun- 
tario pa nan bunita trabou y cooperacion. 


Un biaha mas nos ta invita tur e mucha pa pasa Centro di 
Bario Tanki Leendert entre 10am cu 2pm pa asina pasa 
busca nan pakete completamente GRATIS. 


GLW Foundation ta celebra e Dia 
Internacional di Derecho di Mucha 


Cu un drive thru event “Feed The Kids Day” 


Parlamentario Alvin Molina (MEP): 


Baha prijs y hisa calidad 
Nos tin cu desaroya nos sector primario 

M 
iembronan di Kiwanis Club of Aruba (KCA) ta druk preparan- 
do pa e Charity Gala di 2022 cu tema “Cirque du Soleil” cu ta 
bay tuma lugar dia diabierna venidero 18 di november den e ball- 
room completamente nobo di Renaissance Convention Center. 


Musiconan confirma ta Buleria, ‘N Fuzion, Tsunami, DJ Edson y pa 
pone un ambiente total Ataniro ta uni den e line-up. Entretenamento 
acrobatico confirma ta e famoso RCC Aruba cu lo haci un ‘midnight 
show’, y Aerial Dance & Performance Aruba cu lo provee baile y 
actonan aerial durante henter anochi. Huespednan por disfruta di 
un buffet, open bar pa biña, whisky, craft beer y mojitos. 


E fiesta aki ta e oportunidad mas grandi di KCA pa recauda fondo, 
pa asina por sostene diferente fundacionnan y proyectonan cu ta 
conta riba KCA anualmente, manera Fundacion Ban Uni Man pa 
Cria Nos Muchanan, Fundacion Pa Nos Muchanan, Back to School, 
Kiwanis One day, Pasco den bo Bario, Traffic Awareness Campaign, 
Clint Whitfield Outstanding Students Award, Smile Makers y e 
Panda Book. 


Jane Wever-Vermaas, chair di e fundraising committee di KCA:”Pa 
dos aña largo KCA no por a organisa e gala aki, pues no por a 
recauda fondo debidamente y mester a pensa otro manera pa 
cumpli cu nos compromisonan na e diferente organisacionnan. 


For di comienso por ripara for di e mercado cu comunidad di Aruba 
a haya falta di e fiesta aki, nos mesanan di VIP a bay manera pan 
cayente. Tambe nos por a conta unabes mes riba e sosten di nos 
socionan cu ta patronisa manera Divino, Cava Aruba, Hodgson 
Trading, Tropical Bottling, Ellcey Trading y Craft Beer Lovers pa 
asina aporta na e exito di e fundraising aki. Pa e parti di set-up 
y decoracion, nos kier extende un danki di curason na Elite 
Productions, House of Mosaic y Renaissance Convention Center 
cu ta yudando nos enormemente pa e ballroom di Renaissance 
keda espectacular!” 


E gala caritativo ta bay tuma lugar dia 18 di november na 
Renaissance Convention Center, di 8:30 pa 2:30. Pa ticket por 
acerca cualkier miembro di KCA of por manda un e-mail pa prki- 
wanisclubofaruba@gmail.com. 


Kiwanis Club of Aruba ta existi desde 21 di november 1964 y tin 
como meta principal pa mehora e bida di muchanan na Aruba. 
Esaki ta wordo realisa door di organisa diferente proyecto pa 
recauda fondo, trabounan boluntario y proyectonan di conscien- 
tisacion. 
Pa mas informacion tocante Kiwanis Club of Aruba por fabor 
bishita https://www.kiwanisclubofaruba.org/ 


Rumbo pa gala caritativo di Kiwanis Club 
of Aruba 2022 cu tema ‘Cirque du Soleil’ 

P 
a 5 aña consecutivo comision vi- 
sion pedagogico ta organisa den 
un siman di november diferente activ- 
idad pa nos muchanan hunto cu nan 
mayornan. Tin schedule cu informa- 
cion di e siman di celebracion aki pa 
asina por tin un miho bista di unda tur 
por acudi y participa activamente. Si ta 
charlanan pedagogico, participacion 
na e weganan, mira pelicula di derecho 
di mucha y mucho mas. 


Diasabra 
19 
di 
november 
2022, 
Gobierno di Aruba bou di encargo di 
Ministerio di Husticia y Asuntonan 
social ta organisando un actividad, 
un marcha door di Caya G.F. Gilberto 
François Betico Croes. Saliendo di 
Plaza Nicky Habibe 3:30pm pa Plaza 
Padu unda cu lo tin diferente actividad. 
Ta importante pa enfatisa cu tin un 


bus cu ta sali 3:00pm for di YMCA San 
Nicolas y ta regresa cu e bus 19:00 na 
YMCA. Gobierno ta facilita esaki, pa 
asina duna e oportunidad pa tur mucha 
di Aruba por participa. 


Ta importante pa nos como adulto, 
tuma e siman aki pa reflexiona riba 
con nos ta tratando e muchanan y kico 
nos por haci, pa asina proteha y yuda 
e muchanan crece bon. Mi kier gradici 
mayornan cu ta haci tur nan esfuerso 
pa lanta muchanan sano y cu lo bira E 
ciudadanonan fuerte den nos comun- 
idad. Mi kier gradici tur e instancianan 
cu ta traha duro pa desaroyo positivo 
pa e derechonan di mucha aki na Aruba. 
Mi kier gradici nan pa nan pasion, dedi- 
cacion y amor. Mi kier gradici gobierno 
di Aruba pa nan maneho na bienestar 
di nos muchanan. 


Ban participa hunto cu e muchanan 
den e actividadnan aki y ban semper 
brinda nos muchanan hopi amor y laga 
nan sinti nan mes importante. 


D 
istricto di Paradera tabata tin e primicia di ta e prome 
districto na unda e curso Finansas den mi Hogar a wor- 
do ofreci na ciudadanonan. E curso su meta ta pa brinda nos 
hendenan guia y conocemento cu por yuda pa tuma decisi- 
onnan financiero cu ta beneficia nan bienestar. 
Den e prome sesion, cu participacion di 50 cursista, a enfoca 
riba con por ta efectivo den cas door di wak con por spaar 
y cumpra sin emocion. Cu subida di prijsnan internacional 
di productonan cu ta afecta e prijsnan di nos productonan 
ta importante cumpra consciente y crea e espacio pa spaar 
aunke ta un tiki. 


Minister di Asuntonan Economico, Comunicacion y Desaroyo 
Sostenibel, Geoffrey Wever ta contento cu e interes grandi 
pa e curso brinda den cooperacion cu Fundacion Plan di 
Bida. Esaki ta mustra cu nos hendenan, nos consumidornan 
tin e necesidad pa haya mas conocemento riba con pa 
maneha nan cartera na un manera responsabel y segun nan 
situacion personal. Un persona consciente y critico ta un 
consumidor critico y consciente y door di ofrece educacion 


financiero nos lo logra esaki segun minister Geoffrey Wever. 
Den e siguiente sesion di e curso lo trata pago di debe y 
consecuencia ora no por paga e debe, e topico interesante 
y actual 


Minister Geoffrey Wever ta contento di por ofrece e curso 
aki gratis na nos cuidadonan y ta desea tur cursista hopi 
exito durante e diferente sesionnan cu lo trata topiconan 
cu lo contribui sin duda na un maneho responsabel di nos 
cartera. 


Minister Geoffrey Wever: 


Curso Finansas den mi hogar a start na Paradera 


Parlamentario Darlaine Guedez-Erasmus (MEP): 


Esaki ta siman di conscientisacion y 
celebracion di derechonan di nos muchanan 

AWEMainta 
Comunidad 
Diaranson, 16 November 2022 


D 
urante tratamento di presupuesto 2023 den Parlamen- 
to, Prome Minister Evelyn Wever-Croes a ricibi e peti- 
cion di Parlamentario sra. Shailiny Tromp-Lee pa duna un 
“update” con ta bayendo cu ehecucion di e landspakket. 
Riba e peticion aki, Prome Minister a informa Parlamen- 
to cu e proceso di ehecucion di e landspakket ta bayendo 
bon. 


E ekipo di “trekkers” pa cu e diferente temanan, ta consisti 
di personanan hopi dedica y determina. Prome Minister a 
splica cu loke si ta keda un punto di preocupacion ta e 
capacidad y financiamento. Mirando cu ta e mesun perso- 
nanan ta haci e mesun trabounan ta pone cu e trabounan 
ta bira un poco mas duro. 


Pa e motibo aki, Gobierno di Aruba ta den combersacionnan 
cu Hulanda y tin como proyecto pa extende e capacidad 
pa por logra haya mas financiamento. Prome Minister a 
expresa, cu den su opinion, pa por garantisa ehecucion di 
e landspakket lo mester tin un concentracion central y no 
cu cada “trekker” ta trata cu Hulanda separa. Esaki princi- 
palmente pa evita bruhacion. 


Mantene coordinacion central no ta facil y tambe lo 
mester crea espacio pa inverti. Pa e motibo aki, ta impor- 
tante pa tin suficiente hende pa haci e trabounan rekeri. 
“Gobierno lo cumpli cu e rekisitonan pa asina e proceso di 
landspakket sigui cana bon y pa e tema di reforma keda un 
prioridad.” Prome Minister a termina bisando. 


E 
Cashi Magico, e obra teatral cu mu- 
sica di Cas di Cultura, cu ta anda 
cu e topico di bullying, sea bo mes, sti- 
ma bo mes y acepta otro, lo conoce su 
ultimo funcionnan dia 27 di November 
pa 3pm y 6pm. Esaki ta un oportuni- 
dad cu mayornan por tuma, pa habri e 
combersacion di topiconan cu nan yi- 
unan, di 6 aña bay ariba, cu tin biaha 
no ta facil pa start. Kico kiermen toler- 
ancia, kico kiermen stima bo mes, kico 
kiermen tin gusto diferente cu otronan 
y con nos por prepara nos yiunan pa ta 
hoben y despues adulto cu ta acepta y 
respeta su prohimo, apesar cu e ta un 
persona ful diferente cu’ne. 


E Cashi Magico ta bou direccion di Joan 
Danies, cu den pasado a yega di traha e 
obra Trevia e Garado di Djaka. E storia 
ta skirbi pa Angelo Angela, docente 
di scol y maestro di CKV. Composion 
y areglonan ta den man di Zulaika 
Geerman. 
  
Cas di cultura ta hopi contento cu nos 


por presenta e obra aki pa 1000 mucha 
caba. 
Tin un kleurwedstrijd mara na e show 
aki. Riba Facebook di Cas di Cultura 
por wak’e y download’e. Manda e 
pintura bek via Facebook of trece na 
Cas di Cultura. E kleurplaat mas bunita 
ta gana 4 carchi pa e  cashi  magico. 


Deadline pa entrega esaki ta dia 23 di 
November. 
  
Ticket obtenibel na Cas di Cultura y Plaza 
Bookshop. Cas di Cultura ta gradici 
nos sponsor y colaboradornan  VNO, 
Prins Bernhard Cultuurfons Caribisch y 
Fonds Familie Koeman y Elite. 


Ultimo funcionnan di e obra unico ‘E Cashi Magico’ 


Prome Minister Evelyn Wever - Croes: 


“Gobierno lo cumpli cu rekisitonan pa proceso di 
landspakket cana bon y reforma keda prioridad” 

AWEMainta 
Corsou 
Diaranson, 16 November 2022 


WILLEMSTAD - Oficina di Turismo di Corsou (CTB) ta 
raporta cu Corsou a ricibi un total di 400.576 turista di 
estadia durante e prome 10 lunanan di aña 2022 cual ta 
un cantidad di 19.586 turista di estadia adicional compara 
cu e mesun periodo na 2019. Na 2019 e cantidad registra 
durante e mesun periodo tabata 380.990. E recuperacion 
di e prestacion prome cu pandemia ta continua segun nos 
ta yegando fin di aña. Faltando solamente 2 luna pa 2022 
termina, CTB ta proyecta cu gran satisfaccion cu Corsou lo 
alcansa un cantidad record di turista di estadia si e situa- 
cionnan actual permanece. Cifranan cu CTB a raporta ante- 
riormente tabata un cantidad di 467.538 na 2015 y 463.684 
na 2019. 


Prestacion october 2022 
CTB ta raporta un cantidad di 44.914 turista di estadia pa 
luna di october. Cu e cantidad aki, luna di october 2022 ta e 
di dos luna den e aña aki cu e miho prestacion. 
E luna cu e miho prestacion te na e momentonan aki ta 
luna di juli na momento cu nos a ricibi 48.246 turista di 
estadia. Ora compara e cifranan di october 2022 cu october 
2019 por mira cu un cantidad di 10.388 turista di estadia 
adicional a keda ricibi e aña aki. Corsou ta sigui conta cu 
un tremendo prestacion di e 3 mercadonan principal esta; 
Hulanda, Estados Unidos y Colombia. E 3 mercadonan aki 


hunto ta responsabel pa 71% di tur turista di estadia cu a 
bishita Corsou durante october 2022. E reparticion entre e 
3 mercadonan ta di e siguiente manera: Hulanda 44.8%, 
Estados Unidos 20.4% y Colombia 5.8. Un cantidad di 63% 
di tur e turistanan cu a bishita Corsou a scoge un ‘resort 
hotel’ (esta hotel grandi, chikito y bungalow) como acomo- 
dacion. Mientras 37% a keda den un acomodacion alterna- 
tivo. Un averahe di 8.6 anochi pa bishitante a keda registra 
na luna di october. 


Europa ta keda e region mas fuerte pa Corsou 


WILLEMSTAD - Na october, un cantidad di 23.992 turista 
di estadia a bishita Corsou for di Europa. Esaki ta 53.4% di e 
cantidad total di turista di estadia cu a bishita nos pais. For 
di Hulanda un cantidad di 20.102 turista a keda ricibi, esaki 
ta 128% recuperacion compara cu e cantidad di turista ricibi 
na october 2019 na momento cu 15.708 turista Hulandes a 
keda ricibi. 


Otro mercadonan secundario den region di Europa tambe a 
presta bon. Un cantidad di 1.391 turista di estadia a keda 
ricibi for di Alemania y 905 for di Belgica. For di e region di 
Nort America un cantidad di 10.696 turista a bishita Corsou 
na october representando 23.8% di e cantidad total di 
turista di estadia. Di e cantidad aki, un total di 9.166 a bini 
for di Estados Unidos na october 2022. Na october 2019, 
un cantidad di solamente 4,040 turista Mericano a keda 
ricibi. Mientras e demanda fuerte for di Estados Unidos ta 


continua, CTB ta contento pa raporta un prestacion posi- 
tivo for di mercado Canades awor cu Air Canada y WestJet 
a reanuda nan servicio pa Corsou. Un cantidad di 1.530 
Canades a bishita Corsou na october 2022 mientras e cant- 
idad registra na october 2019 tabata 853. 


For di region di Sur America un total di 5.990 turista di 
estadia a bishita Corsou. Di e turistanan for di Sur America, 
2.601 tabata procedente di Colombia. E recuperacion di e 
mercado di Colombia ta 121%. Na october 2019 un cant- 
idad di 2.152 turista a keda ricibi. Un total di 902 turista 
di estadia tabata procedente di Brazil na october 2022. For 
di region Caribe un total di 3.075 turista di estadia a keda 
ricibi na october. Mayoria di e turistanan aki ta procedente 
di e paisnan di Caribe Hulandes. Na luna di october un total 
di 14 barco crucero a bishita nos pais cu un total di 36.819 
turista crucero. 


Corsou a ricibi 400.576 turista di 
estadia e prome 10 lunanan di aña 

AWEMainta 
Diaranson, 16 November 2022 


Fortaleza Pa Famia 


DEN un mundo yen di engaño y traicion, Dios keto bay ta habri porta pa su yiunan, 
pasobra Dios ta amoroso y misericordioso y su bondad ta dura pa semper. 


Pero nos tin di tene cuenta cu mescos cu Dios ta habri porta pa nos, e diabel tambe ta habri porta di tentacion 
pa nos, pasobra mescos cu Dios ta interesa pa drecha cos pa nos, e diabel ta interesa pa daña cos pa nos. 


Nos mester tene cuenta cu un porta cu Dios habri no ta contradeci su palabra, 
opi biaha nos ta ripiti esaki pasobra tin hopi hende ta cay den trampa y nan ta puntra dicon, 
pasobra nan no ta lesa nan bijbel, no tampoco tin un bida di oracion. 


Dios nunca ta kibra un bida di un hende, pa e forma un bida cu bo, 
Dios mes a bisa cu locual E uni no laga ningun hende separa, esey ta nifica cu Dios nunca lo kibra un matrimonio, 
pa asina haci otro hende feliz, no kere den e bagamunderia ey. 


Si bo forma algo riba bo mes forsa, bao di engaño y traicion, pa asina stroba otro hende, d 
i yega nan meta, esey ta sosode sin Dios, si bo ta gaña, pa obtene locual bo mester esey ta sosode sin Dios, 
pasobra Dios ta luz y den dje no tin nada, nada di scuridad. 


P’esey semper ora un porta habri den bo bida wak bon si e ta cuadra cu e Palabra di Dios y si no ta asina, 
e ta un tentacion. Pasobra di mes lo bo sa si e ta un contesta di bo oracion,of ta trampa. 


Ora Dios habri un porta den bo bida e ta conforme cu su palabra, pa bo sa cu ta Dios ta den e asunto, 
pasobra bendicion di Dios no ta añadi tristesa hunto cune. 


Tur porta cu Dios habri pa nos ta pa nos bira mas dependiente di Dios, Dios nunca ta habri un porta cu ta aparta 
nos for di Dios, p’esey hopi biaha nos tin di wak bon, pasobra e diabel ta cana manera leon cu ta gruña pa wak 
ken e por debora. Asina bo ta den algo cu ta kita bo tempo pa Dios, bo mester lanta for di soño. 


Den Revelacion 3:8 ta para skirbi: Mi conoce bo obranan, mira mi a pone bo dilanti un porta habri, 
cu ningun hende no por cera, pasobra bo tin poco poder y a warda mi nomber. 


Ora Dios ta habri un porta pa bo, e no ta wak color, ni cabey, ni famia, ni placa, 
ni si bo a caba universidad si of no, pasobra ningun di e cosnan ey no ta hala atencion di Dios. 
Ta bo fe y bo confiansa den Dios ta move tur cos. (1 Cronicanan 4:9) (1 Corintionan 1:27-29) 


Den Revelacion 3:20 ta para scirbi: Ata mi ta para na e porta y ta bati, 
si un hende tende mi bos y habri porta, lo Mi drenta cerca dje, y lo cena cune y e cu mi. 
Ta un gran bendicion ora nos habri nos bida pa Cristo Hesus, y nos permiti E drenta, 
pa asina nos siña arepenti y pordona. 


Ora porta wordo habri den nos bida, nos tin di wak e amor pa placa no bira mas grandi cu e amor pa Cristo. (Lucas 12:15) 
Ora porta habri nos mester tene bon cuenta cu nos lenga y kico nos ta papia (Proverbionan 21;23). 
Ora porta habri pa nos, nos tin cu cuida otro. (Filpensenan 2:3-4) 
Ora porta habri pa nos, nos mester tene cuenta cu amistadnan nobo. (1 Corintionan 15;33) (Proverbionan 13:20) 


Y mas cu tur cos nos mester tene cuenta cu e binida di nos Señor. (Mateo 24:42) 


Sinceramente, Pastor Marcel Balootje 


Bo fe y confiansa den dios, ta habri porta pa bo 

AWEMainta 
Diaranson, 16 November 2022 


Every life is noted and is cherished, 
and nothing loved is ever lost or perished. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, 
nos ta participa fayecimento di: 
Sr. Urbano Kelly 
*01-04-1951 - †08-11-2022 


Na nomber di su: 
Yiunan: Alexander U. Kelly 
Rudolf W. Kelly 
Benito H. Kelly 
Joan C. Kelly 


Nietonan: Randolf Lessandrina 
John-Dick Kelly 
Rygel Kelly 


Primo y primanan, sobrino y sobrinanan, amigonan y conocirnan 


Ex casa y mama di su yiunan: Juanita L. Rodriguez 


Rumannan den Cristo 


Omo: Dominico Willems y famia 


Esnan cu a yuda y cuida papa den e momento dificil especialmente 
Señora Maria y Richard Tromp. 


Demas famia: Kelly, Dirks, Willems, Oduber, Figaroa y Statie 


Ta invita pa acto di despedida cual lo tuma lugar na Aurora Funeral 
Home diasabra 19 di November 2022 di 2’or pa 4’or di atardi. 
Cremacion lo tuma lugar despues. 


Nos disculpa si den nos tristesa nos por a lubida algun famia of 
conocir. 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu dolor na nos curason, 
nos ta participa fayecimento di nos ser stima: 


Sr. David D. de Kort 
Cariñosamente yama “Dachi” 
*10-05-1962 - †11-11-2022 


Na nomber di su: 
Esposa: Dianne de Kort 
Yiunan: Davienne Donato - de Kort y Brian Donato 
Dave de Kort y Chantal Kassar 


Tata: †Edwin de Kort 
Mama: †Carmelita de Kort - Kock 
Ruman: †Nestor de Kort 
Tantanan: Carmen de Kort y famia 
Maria Olivia de Kort y famia 
Eduardo y Vera de Kort y famia 
Elsa Beaujon - de Kort y Jeens Beaujon y famia 
†Efrain y Mildred de Kort y famia 


Madrina stima: Chinda Mendez 
Suegra y Suegro: †Donald y Ruby de Veer 
Swa y cuñanan: Janine de Veer y George Rivera Diaz y Famia 
Don y Natascha de Veer y famia 
Raquel y Frank Dijkhoff y famia 
Joyce de Veer y Cedrick Tilma y famia 


Amigonan di cas: Evert, Win, Felix, Jenny, Gio, team nan di Varadero 
y Aruba nautical club y demas amigonan 


Demas famia: de Kort, de Veer, Kock, de Cuba, Mendez, Croes, 
Tromp, Beaujon, Garcia y demas famia, primo, primanan y 
amigonan 
Despensa nos si den nos tristeza nos por a lubida un of otro persona 
Ta invita pa e acto di condolencia y despedida cu lo tuma lugar na 
Aurora Funeral Home diabierna 18 di November 2022 di 1’or pa 4’or 
di atardi. Cremacion lo tuma lugar despues. 


Mi ke alaba Señor tur tempo, Su Alabansa lo no kita fo’i mi boca, 
Mi alma ta gloria den Señor, Laga humildenan bin tende y gosa. 
Canta grandesa di Señor hunto cu mi, 
Ban Alaba Su Nomber tur hunto! 
Salmo 34 


A fayece inesperadamente; 


Sr.Timoteo Ras 


Cariñosamente yama “Tims” of “Teo” 
24 Januari 1943 - †15 November 2022 


Acto di entiero lo wordo anuncia despues. 


Gradicimento: 


Den nomber di Famia Matubis 
Pastoor Mariano 
V. Matubis 


Ta gradici tur esnan cu a 
haci acto di presencia na su 
ultimo luga di sosiega esp. 
Msgr.Luis Antonio Secco y tur 
sacerdotenan. 


Tambe na esnan cu a 
expresa nan condolencia via 
messages(Facebook,Whatsapp) 
of cu un yamada.Masha masha 
danki di curason. 


Diabierna Nov.17, 2022 at 7 pm Paradera Church y na misa 
Inmaculada Concepcion na Sta Cruz tur anochi. 
Masha danki 

AWEMainta 
Diaranson, 16 November 2022 


Every life is noted and is cherished, 
and nothing loved is ever lost or perished. 


Ki alegria, ora nan a bisa mi: 
“Ban cas di Señor!” 
I awor, ata mi aki para na bo porta Señor. 
Salmo 122 


Cu dolor na nos curason, nos ta participa 
fayecimento di nos ser stima: 


Sra. Vda. Guillermina 
M. Maduro-Frank 
Cariñosamente yama “Mina of Omachi” 
*29-05-1925 - †12-11-2022 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, 
nos ta participa fayecimento di nos ser stima: 


Sra. Margarita Simileer 
*10-06-1935 - †13-11-2022 
Cariñosamente yama “Ita” 


Acto di entiero lo wordo anuncia despues 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, 
nos ta participa fayecimento di nos ser stima, 


Maria M. Dirksz Erasmus 
(Chia of Dudu) 
*06-01-1961 - †04-11-2022 


Na nomber di su mayornan: 
†Saturnina Erasmus – †Fernando Orman 


Na nomber di su: 
Esposo: †Vicente Dirksz 


Yiunan: Gabriela Erasmus y Rudolph Vorst y yiunan 
Junior Dirksz (Juni) y Thailia Dirksz y yiunan 
Javier Dirksz y Luz-marie Marugg y yiu 


Nieta(o)nan: Siegxienne Dijkhoff y Carlos Roos y yiu 
Giexsienne Dijkhoff 
Ezequiel Dirksz 
Tjay Dirksz 
Genesis Dirksz 
J’marie Dirksz 


Bisanieta: Carlienne Roos 


Rumannan: Pedro (Buchi) Erasmus 
Augustin (Tinchi) Erasmus y Glenda Cecilia 
Luis Erasmus 
Jane Erasmus y yiunan 
Johnny Erasmus y yiu 
Maria Jaqueline Erasmus y yiunan 
Marisol Erasmus y Normen Brooks y yiunan 
Valentine Erasmus y Ireneo Maduro y yiunan 


Sobrino(a)nan: Jasica Wernet y famia, †Brigith Hersilia Wernet y 
famia, Louis Jacobs y famia, Andreina Barrantes Rengifo 
y famia, Emely Chaparro Rueda y famia, Andy Brooks, Irienne 
Maduro, Gregory Maduro, David Garcia 


Ayudante nan di cas: Imelda Guedez y famia y Soraida Lopez 
Ex Coleganan di Hyatt Casino & Hotel – Alhambra Casino-Amigoe di 
Aruba- La Prensa 


Amigonan di cas: Eric (Noshi) Erasmus, Junior Lacle, Marcos Guedez, 
Ruben Gonzales, Garvin Tromp, Jason Paskel 


Demas rumannan, tantanan, omonan y famia: 
Erasmus, Dirksz, Vorst, Ras, Marugg, Orman, Sophia, Kelly, Bryson, 
Croes, Bottia, De Palm, Del Rosario, Roos, Wernet, Cerda Angel, 
Cecilia, Trimon, Hersilia, Brooks, Maduro, Jacobs, Dijkhoff, Guedez, 
Gomez, Davis, Martinus, Castro, Garcia, Cid Cabrera, Kraan, Serna, 
Fernandez, Victorino, Gonzales de Palm, Danis, Scharbaai, Tromp, 
Ibarra y Leake 


Nos ta pidi nos disculpa pa si den nos tristesa nos por a lubida algun 
famia of conocir. Adres di condolencia: Aurora Funeral Home 
diamars 15 di November 2022 di 7’or pa 9’or di anochi 
Acto di entiero lo tuma lugar na Aurora Funeral Home diaranson 
16 di November 2022 di 2’or pa 4’or di atardi. Despues ta sali pa 
Santana Catolico na Paradera 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña forsa”. 


Nos ta anumcia fayecimento di: 



Genara F. Croes 
*19-09-1944 - †13-11-2022 


Acto di entiero lo wordo anuncia despues. 

AWEMainta 
Diaranson, 16 November 2022 


Every life is noted and is cherished, 
and nothing loved is ever lost or perished. 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Nos ta anuncia fayecimento di 


Seferina J. G. Dijkhoff 
Mihor conoci como: “Rina” 


Acto di entiero lo wordo anuncia despues. 


Señor ta mi wardador,mi n’tin falta di nada. 
Den cunucu di yerba berde, E ta ponemi sosega 
E ta hibami na awa tranquil, pa mi bolbe haña forsa 
Salmo 23:1,2,3. 


Cu hopi tristeza pero conforme cu 
boluntad di Dios, nos ta participa 
fayecimento inespera di nos tata: 


Crispiniano Maduro 
Mihor conosi como “Buchi” 
*02-12-1944 - †14-11-2022 


Acto di entiero lo wordo anuncia despues. 


Gradicimento y Invitacion 


Na nomber di Innocencio Gei y yiunan kier a gradici tur esnan di 
un manera of otro a mustra nan atencion na ora di fayecimento y 
entiero di nos difunto stima. 
Un danki profundo di nos curason ta 
bay na tur esnan cu di un manera of otro a yuda na ora di 
fayecimento di nos casa / mama stima 


Bernadetta Gei-Gei 
“Bebe” “Baby” “Oma” y “Alegria” 


Na tur esnan cu a yama manda whats app y cu a hasi donacion 
pa Micky Foundation. Danki na bisiñanan y conocirnan. Danki na 
Aurora Funeral Home pa nan excelente y tremendo servicio. Un 
danki special na Anthony Latham. 
Na Reverendo Diacono Theo pa e bunita palabranan pa cu nos 
defunto, danki di curason. Na Igmar Maduro danki pa e bunita 
canticanan den misa. 


Un danki di curason pa Dr R. Kock, Dr Y. Casseres, Dr M. Cuba. Danki 
pa e atencion na dialyse kliniek hospitaal y tambe Lite Life pa su 
transporte. Na Giselle department store, danki pa semper tey pa 
nos mama. Na ultimo kier a yama un danki for di profundo di nos 
curason na Saba afdeling di Orquidia pa e atencion cu a sa di duna 
nos mama defunto. 


Boso atencion tawata un gran consuelo pa nos. 


Alavez nos kier a invita pa 3 santo sacrificio di misa; 
diaranson 16 di november pa 6:30 atardi, diasabra 19 di november 
pa 7:00 anochi, dialuna 21 di november pa 6:30 atardi 
Tur 3 santo sacrificio di misa lo tuma lugar na misa Santa Anna, 
Noord 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso tristeza na nos curazon nos ta anuncia fayecimento di: 


Jean Kesner Estrame 
*18-01-1958 - †03-11-2022 


Ta invita pa asisti na acto di entiero cu lo tuma lugar diabierna 19 
november 2022 for di 2’or pa 4’or di atardi na Royal Funeral Home 
despues lo sali pa Santana Central di Sabana Basora. 


Condolencia lo tuma lugar diabierna 18 di November 2022 di 7’or pa 
9’or di anochi na Royal Funeral Home. 

AWEMainta 
Diaranson, 16 November 2022 


